Der ingen skulle tru at nokon kunne bu

Der ingen skulle tru at nokon kunne bu er ein norsk fjernsynsserie. Serien handlar om menneske som har vald å leve på avsidesliggjande plassar, nær naturen og i enklare kår. Det første programmet blei sendt på NRK 8. desember 2002. Førebels er det laga 19 sesongar av serien.

Oddgeir Bruaset skapte programmet og var programleiar dei første tolv åra. Sentrale var også fotografane Brede Røsjø og Tor Sivertstøl. Då Bruaset pensjonerte seg i 2014, tok Arve Uglum over. Saman med hovudfotograf Torje Bjellaas hadde Uglum ansvaret i fem sesongar. I 2020 tok Noralv Pedersen over som programleiar og lagar i dag serien saman med Bjellaas.

Programidéen 
Tittelen på serien kjem frå songen «Anne Knutsdotter» av Claus Pavels Riis: «Vi bur oppå ein plass der som ingen skulle tru at nokon kunne bu». Før levde mange slik, no er det få. Men framleis finst menneske som bur utanfor allfarveg – på ein holme i havet, på ei fjellhylle eller i ein veglaus avkrok.

Programmet gir eit innsyn i kvardagen til desse menneska, som bur slik dei gjer, ikkje fordi dei må, men fordi dei vil.

Grunnane til at folk bur på dei avsidesliggjande plassane er ulike. Nokre har budd der heile livet. Andre har flytta tilbake til staden der dei er fødd og oppvaksen, ofte etter eit vaksenliv «utanskjers». Medan andre igjen har brote opp og flytta ut til ein plass utanfor allfarveg, for å leve nær naturen og i stilla.

Serien rommar menneske i ulike livsfasar, og programma har eit stort spenn i levd liv. At programmet framleis har gode sjåartal, tyder på at publikum set pris på dette mangfaldet.

Popularitet 
Der ingen skulle tru at nokon kunne bu er ein populær serie i Noreg. På det meste har programma blitt følgde av over 1 million sjåarar. Og sjølv etter store endringar i medievanane til folk dei siste åra, har serien framleis eit stort publikum.

Der ingen skulle tru at nokon kunne bu og serieskaparane har fått ei rekke utmerkingar, mellom andre desse:

 Gullruten 2008 i klassen beste magasin- eller livsstilsprogram.
 Bruaset mottok Folkets TV-pris under Gullruten 2009.
 Bruaset fekk i 2015 Gullruten sin heiderspris.
 Uglum mottok i 2018 Kringkastingssjefens språkpris for «ein nynorskbruk som kler landskapet i programmet».
 Uglum fekk Kringkastingsprisen for 2020.
 Torje Bjellaas fikk i 2021 Gullruten sin fagpris for sitt fotoarbeid på serien.

Ei rekkje oppfølgingsprogram er blitt laga, mellom anna ein heil serie om garden Røneset. Denne fekk namnet Severin, etter førenamnet på han som bur på garden i dag. Det er laga tre sesongar av Severin.

Der ingen skulle tru at nokon kunne bu inspirerte òg til andre tv-program, som Glimt av Norge. Denne serien med kortdokumentarar hadde premiere i 2010 og er laga i ti sesongar.

Programmet er også populært i Sverige og har vore sendt på SVT sidan 2003.

Episoder

Sesong 1

Sesong 2

Sesong 3

Sesong 4

Sesong 5

Sesong 6

Sesong 7

Sesong 8

Sesong 9

Sesong 10

Sesong 11

Sesong 12

Sesong 13

Sesong 14

Sesong 15

Sesong 16

Sesong 17

Sesong 18

Sesong 19

Sesong 20

Sesong 21

Referansar

Bakgrunnsstoff 

 Der ingen skulle tru at nokon kunne bu

Norske dokumentarseriar
Fjernsynsseriar frå 2000-åra
Fjernsynsseriar frå 2010-åra
Fjernsynsprogram frå NRK